ક્યાંક ગાઢ પ્રેમની શરમાળ અભિવ્યક્તિ એટલે વસંત તો ક્યાંક વર્ષો પહેલાના, હવે જે સ્મૃતિના ભંડકીયામાં ક્યાંક ખૂણે ખાંચરે ધૂળ ખાતા પડ્યા છે, તેવા તાજા ઝખ્મો જેવા તીખા, પ્રેમના સ્મરણોની અભિવ્યક્તિ એટલે વસંત, ક્યાંક દૂર રહેતા પુત્રને યાદ કરી, તેના કપડામાં તેની વસ્તુઓમાં તેની સુગંધ અનુભવતી માતાનું વાત્સલ્ય એટલે વસંત તો ક્યાંક દૂર વિદેશમાં રહીને રક્ષાબંધને પોતાના કાંડા પર બહેનના પ્રેમના તાર અનુભવતા ભાઈની આંખની ઝાકળ એટલે વસંત.